bavarian-nlp/barwiki-20250901 huggingface dataset:
Hianzisch

Hianzisch (ungarisch "Hiénc") is a Dialekt, dea wos vo vuin Buagnlandlan gredd wiad. Des is a Variantn vo da Boarischn Sproch und gheat zum mittlbairischn Zweig.
Vü vo de uaspringlichn bairischn Siedla in da Gegend san ausn Fichtlgebiage und da Owapfoiz kumma, deshoib enthoid des Hianzische a vui noadbairische Elemente. Des Noadbairische is nua im Lauf vo da Zeit duach des Mittlbairische und Sidbairische iwalogat wuan. Hianzisch is aa mitn oststeirischn Dialekt vawaundd bzw. fost identisch.
Begriffsgschicht.
Wo da Naum Hianzisch heakumt is umstrittn. De easchtn Belege fia dees Wuat kuma ausn 18. Joahundat. Im "Almanach von Ungarn auf das Jahr 1778" stäht, dees "Hienzey" warad "eine Landschaft 6 Meilen lang und soviel breit, in der Gegend um Güns herum. Die Inwohner sind Ueberbleibsel von den alten Gothen, haben ihre besondere Sprache, und ihre Trachten. Die Weiber tragen meist schwarze Kittel mit vielen Falten. Die Männer meist weiße Röcke und einen runden herabgelassenen Hut." Es kennt vo "Gfoigsleit vom Heinrich" (entweda vom Heazog Heinrich II. oda vom Güssinga Grafn Heinrich bzw. Henz) haaßn oda vo „hianz“ (jetzt) heagleidd sei. 1921 häd des domois neie östareichische Bundesland fost in Naum "Heinzenland" griagt stott Buagnlaund, noch da Sproch Hianzisch.
Sprochmeakmoi.
Des Hianzische wiad zu de ui-Mundoatn zöhd, wei da ui-Laut des markanteste Meakmoi is, dea wos in ua-Laut aus aundan bairischn Dialektn (des uaspringliche uo ausn Mittlhochdeitschn, z. B. guot, muoter, bluot) dasetzt.
Beispü fian ui-Laut:
Beispüsotz: „Di Muida und da Bui tuin gmui Fuida fia d’Kui in dej tuife Trui“.
A bsundas Kennzeichn is aa de Vazwülautung vo e-Lautn. Beispü dafia san: „gwejn“ (gwesn), „Lejda“ (Leda) oda „sej“ (sie). Efta kummts aa zu ana Nasaliarung vo Vokaln (s n in „hianzisch“ oda „hianz“ is ned heabor, s wiad nasaliat).
Eignoatig is aa, dass an da Stö vom „es“ oft „si“ gsogt wiad, z. B. „si rejgnt“ („es regnet“), „si tuit wejh“ („es duat weh“).
Textkostprob: Der Stress.
"Ih sog’s eich, mir geht’s, däis is nit noamal! Mit meine fümfadreissg Joa kimm ih mir via ols wia-r-a Pensionist: Kua Zeit nit, imma intaweign, seinti nit vaschnaufn. Däis muiss der Stress sein, van däin hob ih scha in Feansehn gheat.
Aonheibm tuits in der Fria, wou ih zeitig uma neini scha aus’n Beitt aussihupfn muiss. Gwaond aonleign, a bissl kampln – und oft muiss ih mih scha tummln, dass ih nit z’spout ins Kaffeehaus kimm. Sist sein eippa d’ frischn Seimmln aus und ih muiss aon an oldbochanan Brod kiefln."
Buachberg

Buachberg (Deitsch: "Buchberg") is a Stáudtoaé voh da Stáud Behofen und liagg éstlich vam Stáudzéntrum auf'ner ohheechen. Durten liagg aa as Buachbergkirchai, oane voh dia ejterschten Kirchner an Pongau dreih, voh wo ma ba am kloarn Weeder an scheen Ausbligg iwers Fritzteu, as Seuzachteu und as Hochkinigmassiav háud. Weiderne Orschtstoaé voh Buachberg sand Trigé "(Trigl)" und Stoah "(Stein)".
Peham

Da Oerscht Beham (Deitsch: "Pöham") ghéscht za da Ståud Behofen sowia za da Gmoah Pfåuwerfen. Dia Gmoagrenz valaafft mitten duach'n Orscht sejm. Beham håud guade 550 Eihwoner und liagg am Eihgong vom Fritztåi und werscht vam Fritzbåuch druchflossen. Beham bsitzd a Voiksschui, an Kindergåschten, an Boohhof, zwée Gåststheiser, a Leemsmittelgschäft und as Musihoam.
Unintelligent Design

Unintelligent Design (UD) geht af a Buach vom Mark Perakh zrugg. De Thesn vom UD san a Satire af de religionsfundamentalistischn Thesn vom Intelligent Design (ID) beziahungsweis in Kreationismus.
Laut Perakh hods Lem mit oana Schepfung ogfangt. Da Plan vom Schepfa woa owa manglhoft duachdocht. Deshoib san so vui Oartn vo Lebewesn scho ausgstoam; eahna Bauplan woa foisch.
Supernatural

Supernatural (af Boarisch ibanadiale) is a amerikanische Mysterienserie, de wo in Vancouver in Kanada draht werd.
Handlung.
De Serie beziagt se teis af bekannte Legendn und Mythn vo voschiedena Religiona.
D Hauptroin vo dera Serie hand zwoa Briada Dean(Jensen Ackles) und Sam Winchester (Jared Padalecki), de wo a dunkles Geheimnis vobint: Vor 22 Joah is eana Mama durch an Dämon af mysteriöse Weise ums Lem kema (sie is an da Deck ibam sam seim Kinderbett vobrennt). Eana Papa John Winchester is seit dea Gschicht af da Jagd noch dem Meada vo seina Frau. Ois dann aa na Sams Freindin Jessica vom gleichn gelbaigigen Dämon af desejbe Weise umbracht werd, begibt a er se mid seim Bruada Dean af d Jagd. Dabei begegnen sie allerhand Ibanadialichem.
Sauabrunn

Da Kuroat Sauabrunn (amtle: Bad Sauerbrunn; ungarisch: "Savanyúkút", krowodisch: "Kisela Voda") is a Gmeinde im neadlichen Burgenland, mit Eihwohnan (Staund ) und rund 7 km vo Weana Neistod entfeant.
De Gemeindequön liefad an Magnesium-Calcium-Natrium-Hydrogencarbonat-Sulfat-Saialing mitn hechstn Magnesium-Ghoit vo Östareich. Im Gemeindegebiet liegt aa da Naturpark Rosalia-Kogelberg.
Gschicht.
Vua unsare Zeitrechnung woa des Gebiet a Teu vom kötischn Kenigreich Noricum und hod zua Umgebung vo da kötischn Siedlung Buag aufn Schwoaznbocha Buagbeag gheat. In da drauf foigendn Remazeit is heitige Sauabrunn in da Provinz Pannonia gleng.
Sauabrunn is seit 1847 duach de Mattersburg Baun easchlossn und hod 1901 de Ealaubnis eahoidn, in Titl "Kurbad" z fian. Da Ort hod si boid zum beliabtn Summawohnsitz vo da Weana, Budapesta und Ödenburga Gsöschoft entwicklt.
Vom 25. Jenna 1921 bis 29. Aprü 1925 woa Sauabrunn provisorischa Sitz vo da burgenländischen Laundesregiarung und -vawoitung.
Mitn 1. Jenna 1987 hod de Gmeinde de Berechtigung dahoidn in Gmeindenaumen „Bad Sauerbrunn“ z fian; dees vua oim zweng da Qualität vo de Heuquön und aa vo de Kuaeirichtungen.
Toni Stricker

Toni Stricker (* 4. Aprü 1930 in Wean; † 16. Feba 2022 in Sauabrunn, Burgenland) woar a österreichischa Komponist und Geiga.
Scho mit 6 Joan hod da Toni scho s Geignspün gleant, späda isa ans Weana Konservatorium gaunga. Wei sei Voda aus Wean staumt und sei Muada ausn Burgenland, isa mit Weana Dänz und krowodischn Liadln aufgwochsn.
1953 woara Mitglied vo da Jazzbande "Vera Auer" und hod zauma mitn Joe Zawinul, Attila Zoller und Hans Salomon gspüd. Mit seim easchdn eiganen Quintett hoda reglmäßig in Wean und Kitzbühel gspüd und hod seine easchtn Rundfunk- und Schoiplottnaufnauma gmochd.
2008 is a mit da "„Ehrenmedaille der Bundeshauptstadt Wien in Gold“" auszeichnet wuan.
Israel Kamakawiwoʻole

Israel "Bruddah Iz" Kamakawiwo'ole (* 20. Mai 1959 in Kaimukī auf da Insl Oahu (Hawaii); † 26. Juni 1997 in Honolulu, wor a Hawaiianischa Musika (Gsang, Ukulele, Komposition).
Mit sein Oibum "Facing Future" vo 1993 is a iber Hawaii aussi bekannt worn. Sei Medley "Over the Rainbow" und "What a Wonderful World" wead bis heit in Fuim, TV und Werbung imma wieda gspuit und is zum Evergreen worn. 2010 hod des Liad in Deitschland sogor de Nummer 1 in de Single-Charts gschaffd, 13 Joar nochm Dod vom Bruddah Iz.
Mit seim Gsang und Ukulele-Spui sowia mit seina Inspiration durch Jazz and Reggae is a bis zum heitign Dog fia de Hawaiianische Musi vo grossa Bedeitung bliabm.
Lebm.
Da Bruddah Iz kimmt aus oana musikalischn Familie, sei Onkl Moe Keale is a Musiklegendn vo Hawaii gwen. Mit 11 Joar hod da Israel scho mit da Musi ogfongt. Mit 15 hod a zamma mit seim Bruada Sippy und mit Jerome Koko, Moon Kauakahi und John Koko de Gruppm "The Mākaha Sons of Niʻihau" (schau: Niihau) grindt. De Bande hod 15 Albn aussabrocht und mehrfoch an "Nā Hōkū Hanohano Award" gwunna.
Ofang vo de 1990a Joar hod da Iz de Gruppm valossn und a is seitdem Solo auftretn. Mit seim Album "Facing Future" (1993) is a international berihmt worn.
Da Iz hod si aa fia Hawai, fia de Menschn in seim Land und fia de Hawaiische Sproch (Ōlelo Hawaii) eigsetzt.
Da Israel Kamakawiwoʻole is nur 38 Joar oid worn. Er is an de Foign vo seina schwaarn Fettsucht gstorbm (er hod bis 343 kg gwogn). Sei Oschn is ins Meer gstraat worn. Ebba 10.000 worn dabei. Es wor mehra a Fest wia a Trauafeia.
Heigeign

Heigeign is a österreichischs Quintett ausn Buagnland, des wos ma zua Neien Voiksmusik rechnen kaun. De Musik is vo pannonischa Voiksmusik inspiriat. De Texte san in Hianzisch, Krowodisch, Ungarisch und Romanes.
De CD "joschi" is aus da intensivn Bschäftigung mitn Joseph Hayden entstaundn, dea wos u. a. aa in Eisnstod ois Kapömasta bei de Esterházys gwiakt hod. Bei "joschi" gehts um de Beorwatung vo Voiksliadan, de wos aa im Weak vom Hayden thematisiat wuan san. Heigeign hom aa auf vaschiedanen Festivals vo da Neien Voiksmusik und Wödmusik teignumma (z. B. "Glatt &amp; verkehrt" (2006), "Polka Nova" (2009)).
Begriff.
Da Begriff "Heigeign" kummt uaspringlich aus da Laundwiatschoft und hod a laungan Hoizsteckn mit obstengandn Oststumpn bezeichnet, dea wos zum Aufschoban vo Hei auf da Wiesen owa aa aufn Laddawogn vawendt wuan is. Heit bezeichnet ma damit efta a laungs, spindldirrs Madl. Im Voiksmund haßt in maunchn Gegendn da Kontraboss Heigeign. So nennt ma owa aa a "leichts" Madl; des kummt ned vom "Hoizsteckn" sundan vo "geign" im "Hei".
Textbeispü: Bruida Veidl.
De letzte Strophn geht so (Hianzisch):
"Ihr Kittl wiad imma kiaza und du schaust nit amoi nau hi
"Di Augn, schwoaz wiad´ Nocht´, lossn di net aus. Merkst net, merkst net si steht auf di?"
"geh, kumm Veidl, mei Bruida, (Veidl, mei Bruida) sie sogt, du suist a a Reida werd´n"
"Sie ku niama leinger woatn. Tummi di, Veidl,tui weida, sinst schoffst´as nie."
SK Sturm Graz

Da SK Sturm Graz (offiziöll "Spuatklub Puntigama Sturm Graz", kuaz "Sturm Graz") is a österreichischa Fuaßbollverein aus Graz. Se spüln in da hechsten österreichischen Spuiklass, da Bundesliga und tragn earnere Haamspü in da Merkur-Arena aus, de für 15.323 Leit Plotz hot und im Graza Stodbezirk Liebenau steht. Dea Verein is am 1. Mai 1909 und die Vereinsforbn san Schworz-Weiß. Da Bierkonzern Puntigama is seit 1996 Hauptsponosoa.
Gschicht.
Da SK Sturm Graz is am 1. Mai 1909 ois "Grazer Fußballclub Sturm" gründet g'woatn. Noch ana Legend hom die Gründer an Noman "Sturm" g'numan wal an dem Tog a Sturm in Graz g'wütet hot. Wohrscheinlich kumb der Noman owa vom DBC Sturm Prag, der nur a por Tog voa da Gründung in Graz gastiert hot. Am Aufong woa Sturm a Gruppn vo 16 und 18 Johr olte Schüler. Im März 1912 wor die statutengerechte Gründung. 1912/13 hot as erschte Mol a Amateur-Moastaschoft des "Deutsch-Alpenländischen Fußballverbandes" stott g'fundn. De hot ma a auf Auhieb g'wungan. A die nächste Moastaschoft, im Johr 1913/14 hot ma g'wungan. Fost war Sturm "Easchtklassig", ma hättt nur a Spül geng an Wiana Verein g'winnen mias, dem hot owa da Easchta Wödkriag dazwischen g'funkt. An Haufn Sturm-Spüla hom in Kriag ziagn miasn und san durt gstorm. Troutzdem wor Sturm aner der wenig'n Vereine der a während des Erschten Wöldkdriages Spiele austrog'n hot. Über Johre war Sturm ohne Platz, bis ma 1919 a Wiesn an da Eickn Jakominigürtel/Klosterwiesgasse an Plotz g'funden hot. Der besser bekonnt is als "Graubn". Am 20 Aprül 1919 wor mit "Hakoha" easchtmols a Wianer Verein zu Gost bei Sturm. As Spül hat ma knapp mit 2:3 valurn. Am Tog drauf hot ma die Wianer owa 1:0 gschlagn. Am 20. Juli 1919 hot da "Deutsch-Alpenländische Fußballverband" Sturm ols easchtklassig erklärt. Um 1920 herum hot ma neben da Fuaßbollobtalung a noh a Handboll und Leichtathletikobtalung dazugründet, warum ma sich im Feba ba ana Johreshauptversammlung "Grazer Sportklub Sturm" g'nonnt hot.
Hintersee (See)

Da 1,5 km longe und bis zu 700 m broade Hintersee lijgt im Gmoagebiat vo Foastnau im Flochgau im Soizburga Land, Östareich. Er ghert zan Soizkaumaguat. Da See is in ner ruing Woidlondschoft eibett und ghert zua de Östareichischen Bundesforste.
Schoppernau

Schoppernau (Woidlerrisch: "Schoppornou", Deitsch: "Schoppernau") is a Gmoa in Östareich in Vorarlberg im Bezirk Bregenz mid 956 Eiwoner (Stond 1. Jänna 2016).
Geograafij.
De Gmoa Schoppernau lijgt im westlichsten Bundeslond vo Östareich, nemle Vorarlberg, im Bezirk Bregenz siadle vom Bonsee auf 852 Meta Hächen.
s Derfe lijgt am rechten Ufer vo da Bregenzer Aachen ois longzogane reindorfortige Siadlung. Unterhoib vo da heecher gleeganen Pforkira is d'Siadlung zum Hauffendorf daweitert worn.
25,5 &amp; vo da Gmoaflecher han bwoidet, 36 % han a Teil vo d'östareichischen Oipm.
Ortsteile.
Es existirn koane weidern Katastraalgmoana in Schoppernau. Weiderne Ortsteile vo da Gmoa han:
Nochbargmoana.
Schoppernau hod a gmoasome Gmoagrenz mid fynf ondre vorarlberger Gmoana. Des han d'Gmoana Au, Mittelberg und Schröcken, sowia d'Morktgmoa Bezau im Bezirk Bregenz und de Gmoa Sonntag im Bezirk Bludenz. Netter knopp grenzt de Gmoa ned am Diedamskopf a'Bizau one. De Gmoagrenzen vo de boaden Gmoana lijngan do teilweis grod amoi etle Meta voanonder entfernt, trennt durchs Gmoagebiat vo Au.
Gschicht.
De Gmoa Schoppernau taucht im 15. bis 17. Joarhundert urkundlech ois „Schapernow“ und „Schaupernaw“ auf.
Sij hod am Grichtsbezirk Bregenzerwoid oghert und is mid da Herrschoft Feldkirch 1390 z'Östareich kemma.
De Hobsburger hom d'Orte in Vorarlberg obwexlnd vo Tiaroi und Vuadaöstareich (Freiburg im Breisgau) aus regird. Vo 1805 bis 1814 hod da Ort z'Bayern ghert, donn is a wijder z'Östareich kemma. Zum östareichischen Bundeslond Vorarlberg ghert Schoppernau seid da Gryndung 1861.
Da Ort is vo 1945 bis 1955 a Teil vo da franzesischen Besotzungszone in Östareich gween.
Bevoikerrung.
Am 31. Dezemba 2002 hod de Gmoa 936 Eiwoner (inkl. Zwoatwonsitz) ghod. Da Auslenderoteil is 2002 ba 4,0 % gleeng.
Neiföd an da Leitha

Neiföd an da Leitha (aumtlich: Neufeld an der Leitha) is a Stod mit 3234 Eihwohna (Staund: 1. Jenna 2016) im Burgnland im Beziak Eisnstod-Umgebung in Östareich. Auf ungarisch haasst de Stod "Lajtaújfalu", auf krowodisch: "Novo Selo".
Eadkunde.
De Stod liegt im neadlichn Burgnland aun da Leitha in da Umgebung vo da Laundeshaptstod Eisnstod. Da Neiföda See, dea wos im Noadostn vo Neiföd liegt, is a kinstlich aunglegta See, dea wos ausn ehemolign Braunkoinbeagbau (1807 bis 1932) entstaunden is. Im Sidostn liegt da emfois duach an Koinobbau (1948 bis 1953) entstaundane Bauansee (aumtlich: "Bauernsee"). De zwaa Oatschoftn Ebmfuath und Neiföd san zaumangwoxn. 
Neuföd an da Leitha grenzt an de foingdn Gmeindn:
Güssing

Güssing (ungarisch: "Németújvár" (Deitsch-Neuburg), krowodisch: "Novigrad" (Neiburg)), is a Stod im Burgenland in Österreich.
Güssing hod 3.686 Eihwohna (Staund ) und is de Bezirkshaptstod vom Bezirk Güssing.
Eadkunde.
De Stod liegt im Sidburgenland. De Oatschoftn vo da Stodgmeide san Glasing, Güssing (Keanstod), Krottndoaf, Sankt Nikolaus, Staagrom, Laungzeu, Rosnbeag und Urbasdoaf. Seit Septemba 2006 is aa des im Noadostn vo Güssing glegene Ludwigshof a eigna Oatsvawoitungsteu.
Gschicht.
Da Uasprung vo Güssing woara "Suburbium" (Vuastod um a Buag umadum; vgl. engl. 'suburb"), dees wos um de Buag Güssing entstaundn is. 1427 is Güssing "civitas"und 1459 "civitas et suburbium" bezeichnet wuan.
Seitn 16. Joahundat woa Güssing freie Stod mit voin Stodrecht. Im Joa 1619 woar mit ana Ringmaua umgem und hod via Stodeu ghobt: Vuastod (Mühviatl), untare Stod (Staundoat vom Schloss Drašković), innare Stod (Klostakiachn bis zum Rothaus) und Hochstod.
Bendlsee

Da Béndlsee, óder aa Scheiwlingsee (Deitsch: "Böndlsee" bzw. "Scheiblingsee") is a beliabber Bergbáudesee auf 845 Meeter, in da Gmoah Góidégg an Póngau. Er befindt sé zirka 3,5 km westlich voh Góidéggwéng, am Orschtstoaé voh Góidégg. Da Béndlsee háud a Greess voh zirka oam Gwadratkilómeeter und is voh Liagewiasen umgeem und voh'ram Moar begrénzt. Wei im See vaschianne Krebsoarten sand, is am Norduafer a Leichschóongebiat eihgrichtt wáun, um dia Krebsoarten dahoiden z'kénna. Er werscht a za da Fischarei gnitzd.
Joch (Moß)

A Joch is a traditionös Flächnmoß, des wos scho seit da Antikn bekaunt is. Wia bei de meistn oidn Moße is da Weat ned exakt festglegt, beim Joch schaunkt dees zwischn fimfazwanzg und sechzg Ar, oiso 2500 bis 6000 m². Dees Moß is vo an Dogweak obgleidd. A Joch is demnoch a Födflächn, de wos a Ox bzw. a Oxngspaun a an anzign Dog pfliagn kaun.
Aundare boarische Naumen fia Joch san: Jochart, Jauchart, Jauchert, Juck, Juchart oder Juckert.
Joseph Haydn

Franz Joseph Haydn (meistns nua: "Joseph Haydn" gnennd, * 31. Meaz oda 1. Aprui 1732 in Rohrau (Niedaöstareich); † 31. Mai 1809 in Wean) woa a östareichischa Komponist und fiahnda Vatreta vo da Weana Klassik.
In gressdn Teu vo seina Laffboh hod da Haydn ois Hofmusika om Landsiez vo da Famij Eszterházy vabrochd, wo aa da Leita van Orchesta und vo da Oper woa.
Duach de Obgschiednheit vo de Metropoln vo seina Zeid is a zan Originoi worn, wiara söwa schreibd: „Ich war von der Welt abgesondert, niemand in meiner Nähe konnte mich an mir selbst irremachen und quälen, und so musste ich original werden.“
1797 hod da Haydn fia'n Koasa Franz II. as Liad „Gott, erhalte den Kaiser!“ (noch'n krowodischn Voiksliad „Vjutro rano se ja stanem“) komponiad, mid'n Text van Lorenz Leopold Haschka. 1841 hod da August Heinrich Hoffmann vo Fallersleben an neien Text dazua gschriem. De dritte Strophn is heit de Nationalhymne vo da Bundesrepublik Deitschland.
Weak.
Iwasicht.
Da Anthony van Hoboken hod a voiständige Aflistung vo oin Weakn van Haydn afgstejd. De Listn is heit ois Hoboken-Vazoachnis bekonnd.
Konzeat.
Violin.
Weidare Konzeate (Hob. VIIa:A1/B1/B2/D1/G1) san ned authentisch, stomma ned vo Joseph Haydn.
Violoncello.
Vo nein iwaliefadn Cellokonzeate, de ogebli van Hadyn stomma, hod ma bis heit ledigli fia zwoa den (handschriftlichn) Nochweis vo da Uahebaschoft (seit 1951 bzw. 1961):
Ba de weidan is de Uahebaschoft ned zweiflsfrei klead:
Baryton.
Es san 3 Konzerte fia Baryton (italienisch: Viola di bordone) bekonnd, owa valoan oda ned iwaliefad.
Fletn.
A weidas Konzeat (Hob. VIIf:D1) is vo Leopold Hoffmann.
„Lyra organizzata“ (Radlleia).
fia 2 Lyren solo, 2 Violinen, Viola, Bass und 2 Hörner:
Des san eha Kammakonzeate fia 9 Instrumente (2 Lyren, 2 Heana, 2 Violinen, 2 Violen und Bass).
Opus 50 „Preußische Quartette“ (1787).
Opus 54 (1788).
Diese und de nochfoingde Gruppe (op. 64) san om Weana Kaufmann Tost gwidmed.
Opus 76 „Erdődy-Quartette“ (1799).
Se san om Grofn Erdödy gwidmed und wean dohea aa ois „Erdődy-Quartette“ bezeichnd. Wia scho in da voarogongna Gruppe san diese Quartette ned meah nua fia oan kloana Zuahearakroas gschriem, sondan fia'n Konzeatsoj.
In da Gruppe findd ma's bekonntsde Streichquartett vo Haydn: as „Kaiserquartett“ mid de Variationa iwa „Gott erhalte Franz, den Kaiser“, de Österreichische Kaiserhymne und's spadare Deutschlandlied.
Af mutopia san de Notn vafuigboa.
Streichtrios.
Trios fia 2 Violinen und Violoncello.
Ferna trotz froglicha Echtheit in da Gsomtausgob enthoidn (Band XI): Trios Hob V: F1, D1, B1, G1, D3, A2, C1, C4
Beleg.
[[Kategorie:Joseph Haydn| ]]
[[Kategorie:Österreichischer Komponist]]
[[Kategorie:Komponist (Klassik)]]
[[Kategorie:Freimaurer]]
[[Kategorie:Geboren 1732]]
[[Kategorie:Gestorben 1809]]
[[Kategorie:Mann]]
Katja Werker

Katja Werker (* 21. Mai 1970 in Essen) is a deitsche Musikerin und Autorin.
Katja Werker ist Multiinstrumentalistin und Autodidaktin, des Spuin vo oin Instrumentn (u. a.Klampfen und Klavier) hod sa si sejm beibrocht. Sie hod vier Musik-Albn vaeffentlicht und a Autobiographie geschriebm.
De Katja hod a unglickliche Kindheit und Jugend vabrocht und vui durchgmocht, vom sexuelln Missbrauch, Alkohol und Sucht bis zua Obdachlosigkeit. Durch de Musi und ihrn Glaubm hod si ihr Lebm wieda in Griff griagt.
Unsichtboas rosarods Oahoan

As unsichtboae rosarode Oahorn (engl. "invisible pink unicorn", Abk. "IPU") is de Geddin vo oana Religionsparodie, de wo theistische Glaamsosichtn ironisiat.
De Idee kimmt aus da "Newsgroup" alt.atheism, wo de Figur am 18. Juli 1990 easchtmois beschriem worn is..
De Geddin in rosaroda Oahoangstoit is sowoi sichtbor und gleizeiti aa unsichtboa. Des soi de Logik vom theistischn Glaam ad absurdum fian. In de FAQ vo alt.atheism hoassts dazua:
Beinama.
As unsichtboae rosarode Oahorn wead gean mit Beinama vasegn, de wo oft obkiazt wean:
Purboch am Neisiedla See

Purboch am Neisiedla See (aumtlich: Purbach am Neusiedler See) im Burgenland (Österreich) is a Stod mit Eihwohnan (Staund ) am Westufa vom Neisiedla See. Purboch is aa duach de Legendn "Da Purbocha Tiak" bekaunt.
De Eihwohna vo Purboch wern a "Purbäcka" gnaunt.
Eadkunde.
De Stod liegt im neadlichn Burgenland, ned weit vo da Laundeshauptstod Eisnstod. Nochboagmeindn san: Bradnbrunn und Donnaskiachn
Wiatschoft.
Purboch lebt vom Weinbau und vom Tourismus.
Purbocha Tiak

Da Purbocha Tiak (dt.: Purbacher Türke) is a Legendn zum Woazeichen vom burgnlandlarischn Uat Purboch am Neisiedla Sää, des is a Raukfaung am Haus Schuigossn 9 mit ana Figua aus Staa, vo dea wos ma nua an Owakeapa siacht.
De Gschicht.
De Legendn geht aso und spüüt in da Zeit von da easchtn Tiaknbelogarung: Im Joa 1532 hod a tiakische Reitaschoa in Purboch marodiad. De Bewohna haum si olle im Woid vasteggt. Aana von de Tiakn hod si in an Weikölla an so an Fetzn augsoffn, doss a liegnblim und eigschlofn is. Oisa wieda aufgwocht is, woan seine Kamarodn fuat und ea woa gaunz allaa. Wiara heat, doss de Bauan wieda zruckkumman, hoda si im Raukfaung vasteggt. Grod, wiara oman ausseschaut, haum eam olle gsegn. In eanan Gachn haums a stoaks Feia mit vüü Quoim auzundn und damid den Tiakn aus Raukfaung aussetriem. Damiz eahm ned haamdrahn, hod si da Tiak in seina Not taufn lossn und is a Knecht wuan beim Bsitza vo dem Haus. Und damit si a jeda aun de Gschicht earinnat, haums a Nochbüüdung von dem Tiakn aus Staa gmocht und aufn Raukfaung gstööt. Und so schaut de Figua heit no von do owe aufd Leit.
Ob aun dera Gschicht wos Woahs drau is, losst si heit nimma nochvoiziagn, owa bei aana Sog is des aa ned notwendich.
Tischla

Tischla (dt. "Schreiner") is a Beruaf, wos se aufs Baun vo Meben, Dian, Fensta, Fuaßbodn usw. spezialisiad hod. Uaspringle hod da Tischla voa oim mid Hoiz gorbad. Heit vawendta aa Hoizvabundmateriai und Kunststoff.
Gschicht.
Da Tischlaberuaff is so umas 12. Joahrhundat aus andan Hoizbeartbeitungsberuafn wia z. B. Zimmera entstandn. Des hod voa oim midm entsteh vo da gotischn Baukunst z doa, wei daduach de Afgom fia d Hoizbeoarbatung gstieg san. 
Da Beruaf hod se dann bis as 20. Joahrhundert vo da Orbatsweise, vo de Werkzeig und da Orbatstechnik nua langsam vaändat. Eascht in da Mittn vom letztn Joahrhundert, eiso nochm Kriag is langsam lousganga dass ma bessane Werkzeig und gressane Maschina entwickld. Zur Modernisierung vo de Betriebe hand oba dann a Groußbetriebe und Mebehauskettn dazua kemma. A wengal späda hand dann a NC-Maschina (numerische Steierung, englisch fia "numerical control") dazua kemma. Aus dene hand dann CNC-Maschina (computer gstitzte numerische Steierung "computerized numerical control") enstanden, wo iaz nua nu mim Computer gsteiert wernd.
Jediismus

Da Jediismus is a synkretistische Religion, de wo uaspringl aas da Science-Fiction-Sage Star Wars kimmt. In de Fuim spuin de Jedi-Ritta a wichtige Roin.
Da Jediismus setzt se aas spirituelln Inhoidn vom Christentum, vom Buddhismus, vom Daoismus und vom Shintoismus zamma.
Glaubmskean.
Jediisten glaum an de lebendige Mocht. Im Gegnsotz zu de Fuim is de Mocht owa koa intelligenta „Kloabewohna“, sondan a karmische Energie, de wo oigegnwärte is.
Zua Zeit gibts koan vabindlichn Glaumskodex. Jeda Ordn hod sein oagnan Kodex. Ois Beispui da Kodex vom "Temple of the Jedi Order":
Zejer See

Da 3,8 km lónge und bis za 1,5 km broade Zejer See (dt. ómtlich: "Zeller See") bnónnt náuch'm Kuróscht Zej am See, liagg an Pinzgau im Bundeslónd Soizburg, Ésterreich. Er is bis za 68 m diaff und is am Énd voh da létzden Eiszeid, vur ebber 10.000 bis 16.000 Jáu durch a vóh dia Eismassen voh da nerdlichen Glóggnergrubben hervurgruaffane Ausschirffung éntstónna. Dia heidige Flächen vam See, is a Iwerbleibsai voh da urspringlichen Wáusserflächen, dé wáus urspringlich an Norn, bis auf Soifejn oichi greicht háud und im Sian aa'ran Toaé vam Soizachtoi ausgfied háud.
Da See entwasserscht iwer'an guad zwoa Kilómeeter lóngan Kanoi, náuch Sian in d'Soizach. Ebber zwoa Kilómeeter nerdlich vom Seeuafer drénnt - a nied auffejige Toiwosserschein - an See voh da Soiach, dé nerdlich fliassad erscht náuch ebber 80 Kilómeeter, unterschthoib vah Soizburg in d'Soizach mindt.
Fischoarten.
An Zejer See kémmand vie vaschiane Fischoarten vir. Bekónnt is a vuroim fir seine Rénken (Reinanken), Braxen, Ródaung, Zander und Barsch. An Zejer See gejtend dia Gsétz vam Soizburger Fischereivabónd.